钦定古今图书集成/理学汇编/学行典/第219卷 > 程学曾
## 钦定古今图书集成/理学汇编/学行典/第219卷 > 程学曾

按《德安府志》：“程学曾，孝感人。少业农，仅有小字，以小
字行。肫肫有至性，寡言辞。继母周奇严，鞭挞怒骂无
宁日。曾卒，愉色受之，长跪自数责。母或盛怒，背之坐。
曾膝行屡迁，当母前，俟怒息方起。父常被诬，逋弗出曾身诣狱，经年事白乃出。父及周皆曰：‘吾家之曾参
也’。遂名学曾。诸弟稍长，凡读书赴试，曾皆身为负笈”，
不避风雪。弟学博、学古，同出周。当周虐学曾时，学古
尝跪谏继母以泣，周乃为曾至孝所格。又怜少子，入
其语，后成慈母。久之，母卒，皆断荤，三年不入室。学古
以恩选授四川夹江知县。